Cynllunio fy nghynnig prosiect/aseiniad

	Defnyddiwch y cynllun hwn ar y cyd gyda’r holl ddeunyddiau sy’n cefnogi’r aseiniad.
[bookmark: _GoBack]Cofiwch, awgrymiadau a chasgliad o syniadau yn unig yw’r cynllun hwn.

	Cyflwyniad – Sleid 7 o’r cyflwyniad PowerPoint – tua 350 o eiriau

	Sesiynau medrwch gyfeirio atynt:
· S1, tasg ‘Fy ysgol PAP ddiwethaf’.
· S2,  ‘beth mae’r ystadegau yn dweud wrthym?’ – cyfeirio at ystadegau perthnasol i’ch ysgol chi.
· Gwybodaeth ‘Pontio 3’.


	Prif gorff 1 – Sleid 8 o‘r cyflwyniad PowerPoint – tua 1000 o eiriau

	Sesiynau medrwch gyfeirio atynt:
· Gwybodaeth Pontio 3
· S2, ‘Beth mae’n ei olygu i addysgu yng Nghymru?’ – bydd ffactorau fan hyn efallai’n dylanwadu ar eich dewis o ffocws ar gyfer eich prosiect, h.y. anghenion penodol y gymuned a’r ysgol, cyfiawnder cymdeithasol.
· S3, ‘Sut mae polisi’n effeithio ar arfer?’ – bydd polisiau addysg Llywodraeth Cymru efallai’n dylanwadu ar eich dewis o ffocws ar gyfer eich prosiect, e.e. lleihau’r bwlch tlodi, addysg gynhwysol.
· S5, ‘Beth mae athroniaeth ysgol gyfan yn ei olygu?’ – beth yw athroniaeth/gweledigaeth/ethos eich ysgol PAP, a sut mae’r rhain wedi dylanwadu ar eich dewis o ffocws? Beth yw’r cyswllt rhwng athroniaeth yr ysgol, y pethau mae’n eu gwneud, a’i pherthynas gyda’r gymuned, er enghraifft?
· S6, ‘Sut mae’r Pedwar Diben yn gysylltiedig â’r gymuned?’ – ydy un neu fwy o’r Pedwar Diben wedi dylanwadu ar eich dewis o ffocws ar gyfer eich prosiect? Efallai gallech gyfeirio at astudiaethau achos sydd wedi dangos sut mae gwneud hyn.
· S7, ‘Sut caiff dysgwyr eu cefnogi tu hwnt i giât yr ysgol’ – oes rhywbeth mae’r ysgol eisoes yn ei wneud y tu hwnt i giât yr ysgol, h.y. yn y gymuned, sydd wedi ysbrydoli’ch dewis o ffocws ar gyfer eich prosiect? Pam ydych yn meddwl bod hon yn elfen bwysig o waith yr ysgol? Beth ddywed y llenyddiaeth i gefnogi’ch safbwynt?
· S8, ‘Pam mae yna lawer o ddulliau o ddysgu?’ – pa ddamcaniaethau dysgu sydd wedi dylanwadu ar eich dewis o ffocws? Pam? 


	Prif gorff 2 – Sleid 9 o’r cyflwyniad PowerPoint – tua 800 o eiriau

	Sesiynau medrwch gyfeirio atynt:
· Pontio 3 – mae cynllunio’n weithredol (strategic planning) yn strwythur ddefnyddiol i ddilyn er mwyn cyflwyno’r nodau, gweithgareddau, staffio a chyllid.
· S2, ‘Beth mae’n ei olygu i addysgu yng Nghymru?’ – efallai bod eich prosiect yn ymwneud gyda grŵp o ddysgwyr astudiwyd yn y sesiwn hon. Os felly, beth ydych chi’n disgwyl fydd effaith eich prosiect ar y dysgwyr hyn a’r gymuned ehangach? 
· S5, ‘Beth mae athroniaeth ysgol gyfan yn ei olygu?’ – gellir gwneud defnydd o derminoleg addas cyflwynwyd yn y sesiwn hon, ac athroniaeth sy’n berthnasol i nod ac effeithiau’ch prosiect.
· S6, ‘Sut mae’r Pedwar Diben yn gysylltiedig â’r gymuned?’ – ydy’r Pedwar Diben yn rhan o nodau’r prosiect? Pam? Mae deunydd ‘Pontarddulais PPP’ yn enghraifft dda iawn o sut i gyflwyno’r nodau, canlyniadau a’r effaith a fwriedir. Meddyliwch hefyd yn nhermau patrwm cynllunio gwersi – nodau, meini prawf llwyddiant, gwerthuso.
· S8, ‘Pam mae yna lawer o ddulliau o ddysgu?’ – pa weithgareddau bydd yn rhan o’ch prosiect? Efallai bod y damcaniaethau dysgu a gyflwynir yn S8 yn eich helpu i egluro’r gweithgareddau hyn a’r effaith rydych yn disgwyl iddynt ei chael.


	Prif gorff 3 – Sleid 10 o’r cyflwyniad PowerPoint – tua 800 o eiriau

	Sesiynau medrwch gyfeirio atynt:
· Pontio 3 – mae cynlluniau datblygu/gwella ysgolion yn cynnwys esboniad o sut caiff yr effaith ei mesur, e.e. trwy edrych ar safonau gwaith y plant, trwy fonitro lles y plant, trwy weld a oes gwelliant mewn ymrwymiad rhieni. Edrychwch ar Bontio 3 am syniadau o’r hyn roedd eich ysgol PAP/Arweiniol yn ei wneud i fesur effaith.
· S6, ‘Sut mae’r Pedwar Diben yn gysylltiedig â’r gymuned?’ – mae’r sesiwn hon wedi cyflwyno 4 astudiaeth achos i chi sy’n cyfeirio at fesur effaith. Efallai bod syniadau fan hyn, neu fedrwch ddod o hyd i astudiaethau achos eraill sy’n edrych ar yr un ffocws â chi i gael gweld pa ddulliau defnyddiwyd yno. Cofiwch gyfeirnodi unrhyw ddeunyddiau rydych yn eu defnyddio i gefnogi’ch gwaith chi!


	Prif gorff 4 – Sleid 11 o’r cyflwyniad PowerPoint – tua 800 o eiriau (yn cynnwys 150 atodiad SWOT)

	Sesiynau medrwch gyfeirio atynt:
· Pontio 3 – pa gryfderau, gwendidau, cyfleoedd a bygythiadau daeth yn amlwg o’r profiad hwn yn nhermau prosiectau/cysylltiadau cymunedol roedd yr ysgol PAP/Arweiniol yn eu trafod? Ydy rhai o’r rhain yn berthnasol efallai i’ch cynnig prosiect chi?
· S6, ‘Sut mae’r Pedwar Diben yn gysylltiedig â’r gymuned?’ – eto, pa gryfderau, gwendidau, cyfleoedd a bygythiadau caiff eu trafod mewn astudiaethau achos sydd efallai’n berthnasol i’ch cynnig prosiect chi?
· S9, ‘Beth yw'r cyfleoedd a'r rhwystrau i ymgysylltu â'r ysgol a'r gymuned?’ – bydd y sesiwn hon yn ffocysu ar gyfleodd a bygythiadau sy’n codi wrth i ysgolion a chymunedau geisio cydweithio. 
· Crynhowch eich syniadau ar y templed ‘Dadansoddiad SWOT’ sydd ar Moodle yn y lle cyntaf (cofiwch atodi’r templed ar ddiwedd eich aseiniad – 150 o eiriau), yna ehangwch ar y pwyntiau ym mhrif gorff eich traethawd.


	Casgliad – Sleid 12 o’r cyflwyniad PowerPoint – tua 250 o eiriau

	Sesiynau medrwch gyfeirio atynt:
· S1 – efallai cyfeirio nôl at amcanion y modiwl.
· S2 – efallai cyfeirio nôl at gyfiawnder cymdeithasol, Safonau Proffesiynol (SAC) perthnasol.




